Prekladacia správa

	Do medzirezortného pripomienkového konania sa predkladá návrh zákona, ktorým sa mení a dopĺňa zákona č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov v znení neskorších predpisov. 

	Predmetný návrh zákona sa predkladá v súlade s Plánom legislatívnych úloh vlády Slovenskej republiky na roky 2007 a v nadväznosti na Programové vyhlásenie vlády Slovenskej republiky.

	Účelom návrhu zákona je zriadenie siedmych okresných súdov, ktoré boli s účinnosťou od 1. januára 2005 v rámci tzv. optimalizácie súdnej sústavy zlúčené s inými okresnými súdmi a prestali tak vykonávať svoju činnosť. Ide o tieto okresné súdy: Okresný súd Malacky, Okresný súd Pezinok, Okresný súd Piešťany, Okresný súd Skalica, Okresný súd Bánovce nad Bebravou, Okresný Nové Mesto nad Váhom a Okresný súd Námestovo. Dôvodom pre zriadenie týchto súdov je prehodnotenie pôvodných zámerov vyplývajúcich s optimalizácie súdnej sústavy, ktorá sa uskutočnila v rokoch 2004 a 2005, a to v záujme vytvorenia predpokladov pre zjednodušený prístup k spravodlivosti a v konečnom dôsledku s cieľom priblíženia súdov občanom. 

Návrh zákona ďalej reaguje na požiadavky aplikačnej praxe, kde zohľadňuje potrebu vytvoriť predpoklady pre zjednotenie rozhodovacej činnosti súdov v agende konkurzov a vyrovnaní, ako aj v agende priemyselnoprávnej ochrany, a to v podobe novej právnej úpravy odvolacích súdov a ich obvodov. 

Návrh zákona je v súlade s Ústavou, ústavnými zákonmi, medzinárodnými zmluvami, ktorými je Slovenská republika viazaná a zákonmi a súčasne je v súlade s právnom Európskych spoločenstiev a Európskej únie.

            Návrh zákona bude mať dopady na verejné financie tak, ako je to uvedené v dôvodovej správe v doložke finančných, ekonomických, environmentálnych vplyvov a vplyvov na zamestnanosť a podnikateľské prostredie, avšak nebude mať ekonomický ani environmentálny vplyv, ani vplyv na zamestnanosť a na podnikateľské prostredie.